CELEX: 62022CN0249
Language: sk
Date: 2022-04-11 00:00:00
Title: Vec C-249/22: Návrh na začatie prejudiciálneho konania, ktorý podal Verwaltungsgerichtshof (Rakúsko) 11. apríla 2022 – BM/Gebühren Info Service GmbH (GIS)

20.6.2022   
            
            
               SK
            
            
               Úradný vestník Európskej únie
            
            
               C 237/41
            
         
      Návrh na začatie prejudiciálneho konania, ktorý podal Verwaltungsgerichtshof (Rakúsko) 11. apríla 2022 – BM/Gebühren Info Service GmbH (GIS)
      (Vec C-249/22)
      (2022/C 237/52)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Verwaltungsgerichtshof
      
         Účastníci konania pred vnútroštátnym súdom
      
      
         Odvolateľka v konaní o opravnom prostriedku „Revision“: BM
      
         Dotknutý orgán na Verwaltungsgericht: Gebühren Info Service GmbH (GIS)
      
         Zúčastnené strany: Bundesminister für Finanzen, Österreichischer Rundfunk (ORF)
      
         Prejudiciálne otázky
      
      
                  1.
               
               
                  Má sa protihodnota ako programový poplatok rakúskej ORF, ktorý verejnoprávna vysielacia inštitúcia sama určuje, aby financovala svoju prevádzku, pri zohľadnení primárneho práva v ustanovení článku 151 ods. 1 v spojení s Prílohou XV časti IX bodu 2 písm. h) pododseku 1 druhej zarážky Aktu o podmienkach pristúpenia a o úpravách zmlúv, na ktorých je založená Európska únia (1) považovať za protihodnotu v zmysle článku 2 v spojení s článkom 378 bodom 1 smernice 2006/112/ES (2)?
               
            
                  2.
               
               
                  Má sa v prípade kladnej odpovede na prvú otázku tam uvedený programový poplatok ORF považovať za protihodnotu v zmysle smernice 2006/112/ES aj vtedy, ak sú k jeho úhrade povinné osoby, ktoré síce v budove majú rozhlasový alebo televízny prijímač, ktorému ORF terestriálne poskytuje svoje programy, tieto programy ORF však pre chýbajúci nevyhnutný prijímací modul nemôžu prijímať?
               
            
         (1)  Uzatvorený Zmluvou medzi Belgickým kráľovstvom, Dánskym kráľovstvom, Spolkovou republikou Nemecko, Helénskou republikou, Španielskym kráľovstvom, Francúzskou republikou, Írskom, Talianskou republikou, Luxemburským veľkovojvodstvom, Holandským kráľovstvom, Portugalskou republikou, Spojeným kráľovstvom Veľkej Británie a Severného Írska (členské štáty Európskej únie) a Nórskym kráľovstvom, Rakúskou republikou, Fínskou republikou, Švédskym kráľovstvom o pristúpení Nórskeho kráľovstva, Rakúskej republiky, Fínskej republiky a Švédskeho kráľovstva k Európskej únii (Ú. v. ES C 241, 1994, s. 336).
      
         (2)  Smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 2006, s. 1).